Last saved by: dagmara

56 - Сýрат Альвакъи1а /Дýжург/
/Маккахь доьссина , 96 аят ду/
Аллах1а ц1арца дόзадόцуш шортá а , дáимнá а болу къинхéтаман Дá волчу

1.Дýжург /къéмат де/ доьжча /х1оьттича/ . 
2.Дац и дόжар харцдеш /х1уммá/ . 
3./цхьаберш/ Охьата1ош , /вуьйш/ ойъуш . 
4.Латта дéгόрах а /ч1όг1а/ дéгийча ,  
5.лаьмнаш áтарх а /ч1όг1а/ аьтча , 
6.шайха йаьржина чан хилла , 
7.шу кхá тайпа /кéпара декъаделла/ хилча .
8.Ткъа аьтту áг1ора /тептарш лур/ берш бу . Муьлш бу /хаъий хьýна/ аьтту áг1όра /тептарш лур/ берш ? 
9.Аьрру áг1όра /тептарш лур/ берш бу . Муьлш бу /хаий хьýна/ аьрру áг1όра /шайга тептарш лур/ берш ? 
10./диканца/ Хьалхé яккхарехь хьалха хилларш ,
11.уьш /Дáлла/ герга берш бу , 
12./ялсаманин/ зовкхан бошмашкахь . 
13.Хьалха /д1а/ баханчáрех /цхьа/ тόбá а , 
14.т1аьхьабόг1учáрех к1еззиг а , 
15./дешех/ Дуьйцинчу /кхéлинчу/ маьнгеш т1ехь , 
16.цаьрна т1ехь д1атевжина , вовшашна дуьхьалбирзина , 
17.цáрна т1ехула /цéран хьашташна/ хьийзар ду гуттар къόна лаьтта бéраш   
18.кхабанашцá а , к1удалшцá /г1умг1анашцá/ а , /маларан/ шовданах буьзначу кéдацá а , 
19./корта/ лазар ца хуьлу цéран цуьнах , /бехха/ хьéкъална гал ца бовлу уьш , 
20.цáра хоржучáрех /бéзачáрех болу/ стоьмашцá а , 
21.цáрна дукха дéзачух /долу/ олхазарин жижигцá а , 
22.1аьржа баккхий /хаза/ баьргаш болу мехкарий /хир бу царна/ , 
23.хьулдинчу /баттара даккханза ц1еначу/ жовх1арах тера болу , 
24.цáра деш хиллачунна /дуьхьал/ бéкхамна . 
25.Цáрна хезар дац цу /ялсамани/ чохь /къамелех/ эрна /дáстамé/ а , къилахь /ирча/ а дерг .
26. « Салам-маршалла , салам-маршалла » áлар дόцург . 
27.Ткъа аьтту áг1όра /тептарш лур/ берш бу . Муьлш бу /хаий хьýна/ аьтту áг1όра /тептар лур/ берш ? 
28./уьш дéра бу/ К1охцал дόцу лόтос /όлучу/ дитташна юккъехь /хир/ берш а , 
29.хьийкъинчу стоьмех дуьзначу банáнан дитташна юккъехь /хир/ берш а ,
30.Дехха х1оттийначу 1индаг1ехь /хир берш/ а ,
31.Гуттар а оьхучу /тáтолан/ хинехь а ,  
32.Шортачу стоьмашкахь а ,  
33./шаьш цхьана ханчохь/ Д1а а ца хéдаш , /т1екховдарх/ юхá а ца кхéташ /долу/ .  
34.Айъинчу /к1éдачу/ меттанашкахь . 
35.Баккъаллá а Óха кхоьллина уьш /ялсамани мехкарий/ кхолларх а 
36.Ткъа Óха бира уьш йо1стегрий ,  
37./шайн майранашка/ Бéзам болуш /царна хьастабелла/ , цхьана хéнара болуш , 
38.Аьтту аг1орхьа болучаьрна /хир бу уьш/ , 
39.Хьалха д1абаханчáрех /цхьа/ тόбá а ,  
40.т1аьхьабόг1учáрех к1еззиг а , 
41.Аьрру áг1орхьа /тептарш лур/ берш бу . Муьлш бу /уьш/ аьрру áг1орхьа /тептарш лур/ берш ? 
42./уьш дéра бу/ Вáгόчу мохехь а , ц1ийдинчу хинехь а ,  
43.1аьржачу к1уьран 1индаг1ехь а /хир берш/ ,   
44./шá/ шийлá /салкханé/ дόцуш , тόмé дόцуш /долу/ . 
45.Баккъаллá а уьш бара цул хьалха /1ибáдат ца деш дуьнéнан/ зовкх хьоьгурш . 
46.Уьш бара къарцалуш /Дéлаца дéкъахо варан/ доккхачу къа /дар/ т1ехь /лаьтташ/ . 
47.Уьш бара /ца тéшарца/ όлуш : « Ткъа тхо /далá а/ делла , тхоьх лáттá а ,  /мурйоьлла/ даь1ахкаш а хилча , баккъаллá а /дендина/ г1овттор ду тхό а , 
48.иштта тхан хьалхалéра дай а ? »  
49.Ахьа áла : « Баккъаллá а хьалхарнаш а , т1аьхьарнаш а ,
50./Дáла/ д1агулбийра ма бу билгалчу /къемат/ дийнан /тоьхначу/ хáнна » 
51.Т1аккха , х1ай /бакъόнах/ тилларш , /и// хáрцйийраш ! Баккъаллá а аш   
52.дуъур ма ду къаьхьачу диттан стоьмаш , 
53./аш/ йузур ма ю цуьнах /шайн/ гайш , 
54./аш/ мера ма ду цу /къаьхьачу стомашна/ т1е ц1ийдинчу хих /хи а/ , 
55.мера ду /эмкалех/ хьогахчо /шá/ ма-маллара . 
56.Х1ара ю-кх цéран т1ебуьссийла /цáрна кечдинарг/ бéкхаман /къéматан/ дийнахь .
57.Óха ма кхоьллина шу , ткъа аш бакъ х1унда ца до /шаьш дендина/ г1овттор ? 
58.Ойла йиний аш шаьш /зударийн кийра/ юттучу όраллин ?! 
59.Аш кхуллуш ю и , йа тхо ду /и/ кхуллурш ? 
60.Óха дина /хилийтана/ шуна юккъехь валар /1όжалла йолуш/ , Тхо ма дац г1όрасиз . 
61.Шоьх терачаьрца Тхаьш шу хийцар т1ехь а , шуна девзара дόцучу /васташкахь/ Тхаьш шу кхоллар т1ехь а . 
62./Дéлόра/ Бакъ долуш шуна хиъна /адаман/ хьалхара кхоллар , ойла х1унда ца йо аш ? 
63.Ойла йиний аш шаьш йуьйш йолчу áрéнашин ?! 
64.Аш хьалакхуьуьйту и /ялтанаш/ , йа Тхо ду /уьш/ кхиόраш ?! 
65.Тхайна лиъча Óха дийра ма дара и /ялтанаш/ дакъаделла /хьийкъанза/ , т1аккха шу лаьттара /1ийра/ ма дара дохко девлла /шаьш όлуш/  
66. « Баккъаллá а тхоьх г1ýда ма хьаьрчина . 
67.Мелхό а , тхо рицкъанах хáда ма дина » 
68.Аш ойла йиний шаьш молчу хина ?! 
69.Аша даийтина и мархашкара /охьа/ , йа Тхо ду и доуьйтурш ?! 
70.Тхайна лиъча Óха и дийра ма дара дуьра /чаьмза долуш/ . Баркалла х1унда ца όлу аш  ?! 
71.Ойла йиний аш шаьш латош /йáгош/ йолчу ц1еран ?! 
72.Аша кхиийна цуьнан дитташ , йа Тхо ду уьш кхиόраш ?! 
73.Оха йина и /ц1е , шуна жоьжахатин ц1е/ дагайаийтархьамá /хьéхамнá/ а , нéкъахошна пайденнá а . 
74.Ахьа ц1анйé /йазйé/ хьан сийлахьчу /везачу/ Дéлан ц1е ! 
75.Х1ан-х1á ! Ас дуй буъу седарчий доьрзучу меттигашца , 
76.Баккъаллá а и /биънарг/ шуна хаъахь боккха дуй ма бу . 
77.Баккъаллá а и /шуна доьшург/ сийлахь къуръáн ма ду , 
78.лардечу жайнахь /тептарахь долу/ , 
79.цуьнах хьакхалур бац /лáмазна/ ц1енаберш бен , 
80./шен/ доссадар 1áламийн Дéлéра долуш . 
81.Ткъа х1окху /къуръáнан/ къамéлах ца дéша шу ?! 
82.Аша до шайн /Дáла делла/ рицкъа /хам-пуьсар дар дόцуш/ , баккъаллá а /и Цуьнгара хилар/ шаьш харц деш . 
83.Ткъа /вала воллуш/ са леггé кхаьчча , 
84.Шу оцу хéнахь /цуьнга/ хьоьжуш долуш , 
85.Тхо ду цуна шул а т1ех герга , делахь шуна /и/ ца го /ца хаъа/ . 
86.Шу хилча /бéкхамна г1овттόрах/ ца тéшарш , 
87.Юха дерзор дар-кх и /са леггéра/ шаьш бакъ луьйш хилча . 
88.Амма иза /вала воллург/ хиллехь /Дáлла/ гергарчáрех , 
89./цуна/ Синтем , сада1ар , зовкхан /ялсаманин/ беш /хир/ ю . 
90.Амма иза хиллехь аьтту аг1орхьа /тепташ лур/ болчáрех ,  
91.Т1аккха салам-маршалла ду хьýна аьтту áг1орхьа болучаьргара ,  
92.Амма иза хиллехь /г1овттор/ харцдечáрех , тиллачáрех , 
93.Т1аккха /цуна/ хьéшан-кхáча ц1ийдинчу хих /хир/ бу , 
94.жоьжахати чу вахар хир ду . 
95.Баккъаллá а х1ара , билггала бакъ дерг ма ду и . 
96.Ахьа ц1анйе /йазйé/ хьан сийлахьчу /везачу/ Дéлан ц1е .

07.05.2010